Държавен вестник, бр. 102, 2000 г., стр. 17

Б Р О Й  102
Д Ъ Р Ж А В Е Н   В Е С Т Н И К
С Т Р .  17
3. проверки на физически и юридически лица,
отнемане на лицензи и други действия в пред-
видени от закон случаи;
4. изземване на личното оръжие на лица по
чл. 40, ал. 4 ЗОВСРБ, ако притежават такова.
ДОПЪЛНИТЕЛНА РАЗПОРЕДБА
§ 1. По смисъла на правилника:
1.“Военнополицейски патрул” e подвижен
наряд (назначени с писмена заповед двама или
повече въоръжени военни полицаи за изпъл-
нение на определена дейност в кръга на зако-
новите им функции), осъществяващ контрол
за спазване на реда чрез обход по определен
маршрут и оглеждане на прилежащия район
(участък или обект).
2. “Военнополицейска група” e подвижен
наряд на автомобили в състав два и повече пат-
рули, предназначена за бързо реагиране при въз-
никване на внезапни усложнения в оператив-
ната обстановка или за осъществяване на кон-
трол за спазване на реда в определен район.
3. “Военнополицейски кордон” e наряд, пред-
назначен за отцепването на зона с цел недопуска-
не на неорганизиран достъп на външни лица в нея.
4. “Военнополицейски пост” e наряд, пред-
назначен за охрана на един или няколко обекта.
5. “Контролно-пропускателен пункт” e наряд
за осигуряване на пропускателния режим или за
ограничаване на движението на превозните сред-
ства и пешеходците в определен район (мест-
ност) или обект при провеждане на мероприя-
тия с участие на личен състав от Министерство-
то на отбраната и Българската армия.
6. “Заслон” e наряд за изпълнение на задачи
по блокиране на определен район или прикри-
ване (преграждане) на отделно направление с
цел недопускане влизане (излизане) в (от) тях
на хора, животни и техника.
7. “Конвоиране” e принудително отвеждане
от военнополицейските органи на един или
няколко задържани, осъдени или следствени
лица от едно място на друго.
8. “Ескорт” е подвижен наряд на автомобили
със специален режим на движение съгласно За-
кона за движение по пътищата за охрана и кон-
трол безопасното движение и разполагане на
място на лица от Министерството на отбраната
и Българската армия и чуждестранни военни
делегации и инспекции, както и за охрана и кон-
трол превозването на бойна техника, въоръже-
ние, боеприпаси и други общоопасни средства.
ЗАКЛЮЧИТЕЛНИ РАЗПОРЕДБИ
§ 2. Правилникът се издава на основание
чл. 40, ал. 2 ЗОВСРБ.
§ 3. Отменят се:
1. Правилникът за дейността на Военна по-
лиция от 1994 г. (необнародван).
2. Правилникът за дейността на отдел “Си-
гурност”—ГЩ от 1993 г. (необнародван).
Министър: Б. Ноев
72232
НАРЕДБА № 7
от 6 декември 2000 г.
за използване на физическа сила, помощни сред-
ства и оръжие от органите на Военна полиция
Раздел I
Общи положения
Чл. 1. Наредбата регламентира условията и
реда за използване на физическа сила, помощ-
ни средства и оръжие от органите на Военна
полиция спрямо лицата по чл. 40, ал. 4 от Зако-
на за отбраната и въоръжените сили на Репуб-
лика България.
Чл. 2. Военнополицейските органи могат
да използват физическа сила, помощни сред-
ства и оръжие при изпълнение на функциите
си само ако те не могат да бъдат осъществени
по друг начин.
Чл. 3. Физическа сила, помощни средства и
оръжие се използват след задължително пре-
дупреждение с изключение на случаите на вне-
запно нападение и при освобождаване на за-
ложници.
Чл. 4. (1) Използването на физическа сила,
помощни средства или оръжие се съобразява с
конкретната обстановка, характера на наруше-
нието и личността на правонарушителя.
(2) Решението за използване на физическа
сила, помощни средства и оръжие при осъще-
ствяване на индивидуални действия се взема
самостоятелно от военнополицейския орган, а
при колективни действия—на военнополицей-
ски групи и подразделения—от командира (стар-
шия началник).
(3) Използването на устройствата за прину-
дително спиране на транспортни средства се
осъществява във взаимодействие със специа-
лизираните органи на МВР.
Чл. 5. При използването на физическа сила,
помощни средства и оръжие военнополицей-
ските органи са длъжни да вземат всички мер-
ки за опазване на здравето и живота на лицата,
срещу които са насочени.
Чл. 6. Не се допуска използването на физи-
ческа сила и помощни средства по отношение
на видимо малолетни лица, жени с очевидна
бременност и лица, изпаднали в безпомощно
състояние, освен при неизбежна отбрана и край-
на необходимост.
Чл. 7. Забранява се употребата на помощни
средства и бойни припаси, които не са въведени
в експлоатация по надлежния ред.
Чл. 8. След използването на физическа сила,
помощни средства или оръжие военнополицей-
ският орган докладва писмено на непосредст-
вения си началник.
Чл. 9. Ако на лицата, спрямо които са упот-
ребени физическа сила, помощни средства или
оръжие, са нанесени телесни повреди, военно-
полицейските органи са длъжни да им окажат
първа помощ и да ги отведат в най-близкото
лечебно заведение.